Den strategiske retning skabes, oversættes og forankres i styringskæden mellem politikere, topledere, fagchefer og medarbejdere. Alle aktører er centrale i værdiskabelsen for borgere og brugere. At sætte en klar strategisk retning i offentlige institutioner kræver tydelig ledelse og styring af kerneopgaverne. Dette sker med særligt fokus på at opnå den ønskede værdi for borgere og brugere ud fra de givne politiske målsætninger.
Den strategiske retning indeholder langsigtede mål udformet på baggrund af viden, samarbejde og inddragelse. Særligt inddrages de aktører, der har godt kendskab til kerneopgaven og som senere skal omsætte strategien til handling.
En institution med en klar strategisk retning har opbygget forståelse, kraft og evne i organisationen til strategiudvikling og -implementering. Den strategiske retning italesættes løbende og implementeringsprocessen hænger i et fast årshjul sammen med de øvrige faste gentagne forretningsprocesser, herunder særligt beslutningsprocesser om ressourceanvendelse, så der sikres en løbende prioritering af ressourcerne i sammenhæng med den strategiske retning.
For at opnå en klar strategisk retning er der både styrings- og ledelsesmæssige fokusområder, læs mere herom her:
Formuler ambitionen og afdæk rammerne
Klarlæg institutionens ambition og handlingsrum ift. de politiske rammer på baggrund af en dyb faglig forståelse for kerneopgaven
Ret særligt fokus på institutionens konkrete værdiskabelse for borgere og brugere
Understøt en åben og vidensbaseret dialog under udvikling af strategien
Sæt en tydelig retning - og følg op
Omsæt ambitionen til langsigtede strategiske målsætninger
Nedbryd strategien i pejlemærker, mål og indikatorer på kortere sigt med fx 2-3-årigt sigt
Følg løbende op, inddrag mhp. læring og foretag korrigerende handlinger
Sørg for forankring og videreudvikling
Opbyg organisatorisk implementeringskraft og -evne, og sikrer organisatorisk ansvarlighed
Understøt samarbejde og inddragelse af medarbejdere og interessenter i strategiudvikling og –implementering
Topledelsen sætter sig i spidsen og skaber retning
Topledelsen sætter en meningsfuld retning via en klar ambition for institutionens virke og mål. Det kræver en stærk og troværdig lederidentitet at bære strategien i mål. Derudover kræves strategisk forståelse og opbakning på ledelsesniveau i hele organisationen.
Topledelsen sikrer et strategisk fokus i ledelseskæderne, som opnås gennem dialog og samarbejde om den strategiske implementering. Giv plads til en udviklingsorienteret tilgang og rum til læring både centralt og lokalt.
Hele ledelsen bidrager til omsætning i praksis
Stabs- og fagchefer påtager sig den centrale rolle at omsætte strategien. Det kræver strategisk forståelse og evne til at oversætte den strategiske retning til den enkelte medarbejder med udgangspunkt i deres motivation og faglighed. Jo mere konkret og adfærdsorienteret oversættelsen gennemføres, desto større chance er der for at strategien forankres og udleves.
Ledelsen sikrer, at medarbejdere og borgere/brugere bliver inddraget i strategiudviklingen og i løbende evaluering og videreudvikling af strategien bl.a. ved at invitere til løbende fælles refleksion.
Følgende er eksempler på redskaber kan understøtte arbejdet med at have en klar strategisk retning:
Strategi med mission, vision, mål og værdier
Resultatkontrakt/ Mål- og resultatplaner/ Arbejdsprogram
Koncept for startegi opfølgning/evaluering
Årshjul for sammenhængende administrative processer
Modeller for samskabelse, strategiudvikling og forankring, herunder fx forandringsteori/effektkæder
Metoder til at udpege gode indikatorer (fx indikatorer som er SMART-sikrede)
Metoder til effektevaluering og viden om årssags- virkningssammenhænge
Den enkelte institution vælger de redskaber, som skaber mest værdi, dvs. som bedst understøtter en klar strategisk retning i den aktuelle situation. Tilpas brugen af redskaber løbende.
Læs mere om publikationer og redskaber på siden Publikationer, vejledninger og værktøjer, hvor der er også fremgår tilgængelig resumeer.